Update 10:10 Un purtător de cuvânt al Departamentului de Pompieri din Baltimore a confirmat că prăbușirea podului din Baltimore este un "eveniment cu victime în masă".
Numărul victimelor nu a fost confirmat încă, dar vă vom aduce în scurt timp ultimele noutăți.
Știrea inițială: Un pod din orașul american Baltimore s-a prăbușit în întregime în râul Patapsco, după ce a fost lovit de o navă cargou de tip portcontainer.
Departamentul de pompieri din Baltimore se află în prezent la fața locului. Aceștia spun că șapte persoane și mai multe vehicule au căzut în apă când podul s-a prăbușit.
Pompierii spun că un vas mare a lovit o coloană a podului Francis Scott Key Bridge în jurul orei 01:30 ET (05:30 GMT)
Videoclipurile de pe rețelele de socializare arată podul căzând în apă, la începutul acestei dimineți.
BREAKING: Ship collides with Francis Scott Key Bridge in Baltimore, causing it to collapse pic.twitter.com/OcOrSjOCRn
— BNO News (@BNONews) March 26, 2024
Toată circulația este deviată, a transmis Autoritatea de Transport din Maryland (MTA).
Nu au fost raportate victime deocamdată, iar în prezent este în desfășurare o amplă operațiune de salvare și recuperare, potrivit BBC.
În GALERIA FOTO de mai jos puteţi vedea imagini cu podul Francis Scott Key din Baltimore.
››› Vezi galeria foto ‹‹‹Primarul orașului Baltimore, Brandon Scott, a declarat că este la curent cu incidentul de pe podul Francis Scott Key din oraș și că este în contact cu autoritățile locale.
"Sunt la curent cu incidentul de la Podul Key și sunt în drum spre el... Personalul de urgență se află la fața locului, iar eforturile sunt în curs de desfășurare", a spus acesta.
Podul care s-a prăbușit în Baltimore se numește Podul Francis Scott Key, pe scurt Podul Key.
Acesta are o lungime de 3 km și face parte din autostrada interstatală I-95, care este principala autostradă nord-sud de pe coasta de est a SUA. Aceasta se întinde de la Miami, Florida, până în Maine.